MUP i dizajner Nikola Đurek, koji je s timom suradnika pobijedio na natječaju za izbor novih registracijskih pločica, još se nisu dogovorili kako će nove pločice izgledati.

– Do ponedjeljka treba naručiti materijal i početi izradu da bi se mogao ispoštovati najavljeni rok početka uporabe novih pločica 1. srpnja. Zato očekujem da će mi iz MUP-a do petka javiti prihvaćaju li naše rješenje s grbom koje smo bili poslali na natječaj. Nakon više sastanaka MUP je ostao kod svog prvog prijedloga, a to je da se na postojeće pločice stavi oznaka Europe i iskoristi naš font. Mi na to ne pristajemo – kaže dizajner.

Prema njegovu prijedlogu, na pločicama bi najprije bio znak EU, zatim hrvatski grb, brojčana oznaka pa oznaka grada. Za one koji na pločicama ne žele oznaku grada slovnu bi oznaku smjestio u sredini, između brojeva. Diplomatska predstavništva pak slovnu bi oznaku imala na početku. U MUP-u pak kažu da će se rješenje naći na vrijeme i da će nove pločice biti u primjeni od 1. srpnja.

>> Čak 62 posto građana želi grb na tablicama, za kvadratiće 15,1 posto

>> Zbog Karamarka i Ostojića dizajneri bi mogli ostati bez posla

>> Dizajneri se žale ministarstvu: Budite dosljedni i poštujte vlastite natječaje